《送广州达珠二化士 其四》
宋代·释慧空

木球转处横身去，按住球时须款步。定场戏罢急翻身，莫来拦我球门路。

五州管内人再来，无球可放莫生猜。朝来打鼓普请看，未见当年人斫牌。

广南人自有佛性，试携此语辨邪正。岩岩象骨摩苍穹，凛凛四面生清风。

作者简介：释慧空（一○九六～一一五八），号东山，俗姓陈，福州（今属福建）人。年十四出家，初学于圆悟、六祖，后至疏山，为南岳下十四世，泐潭清禅师法嗣。高宗绍兴二十三年（一一五三），住福州雪峰禅院，次年退归东庵。二十八年卒，年六十三（《五灯会元》卷一八、《东山慧空禅师语录跋》）。有《东山慧空禅师语录》、《雪峰空和尚外集》传世。　释慧空诗，以续藏经本《东山慧空禅师语录跋》及日本旧刻《雪峰空和尚外集》（今藏北京图书馆）为底本，编为二卷。